محمد علي أحمد (توفى 1 مارس 1977) شاعر غنائي مصري، كان ضابط في شرطة المرور، كان من اللى تعاملوا مع عبد الحليم حافظ في بداية مشواره، وكتب ليه سنة 1954 أغنية على قد الشوق، واللي لحنها كمال الطويل كتب مطلعها، وحققت الأغنية شهرة واسعة، وساهمت في انتشار عبد الحليم. بعدها بسنه أعاد عبد الحليم غناء أغنية "على قد الشوق" في فيلم لحن الوفاء، وجميع اغاني عبد الحليم في الفيلم من تأليف محمد علي أحمد ماعدا أغنية تعالى اقولك من تأليف فتحى قوره. كمان ألف محمد علي أحمد أغاني أخرى لعبد الحليم زى قصيدة ربما، و يوم وارتاح، وفات الربيع. كتب كمان أغنية "ان كنت ناسى افكرك" اللى غنتها هدى سلطان، وكمان أغنية "يارايحين الغوريه "، و"بين شطين وميه" اللتان غناهما محمد قنديل. كان فيه صداقة كبيرة بين محمد علي أحمد والشاعر السكندري محمود الكمشوشي لدرجة ان محمود الكمشوشي خلف ولد و سماه محمد علي اسم صاحبه. الشاعران كان بيجمعهم حب الزجل وهواية تربية الحمام. و كانو بيبعتو لبعض الأزجال بالحمام الزاجل الى بيطير بينهم من القاهرة للاسكندرية - وبالعكس - شايل معاه رسايل فيها كل الاحداث فى حياتهم.